Kalio

Kalio estas kemia elemento de la perioda tabelo kun la simbolo K kaj atomnumero 19.

La metalo kalio estas la sepa plej abunda kaj ĝi havas 1,5% de la pezo de la ter-krusto. Kalio estas esenca por la kreskado de plantoj kaj troveblas en multaj grundoj. Ĝi ankaŭ gravas por la homa dieto.

Kalio neniam troveblas pursubstanca, sed estiĝas de elektrolizo de klorido aŭ hidroksido. Estas unu el la plej reakciivaj kaj elektropozitivaj metaloj kaj krom litio, ĝi estas la malplej densa konata metalo. Ĝi estas mola kaj facile tondebla. Ĝi estas arĝentkolora tuj post ke ĝi estas tondita.

Ĝi oksidiĝas tre rapide ĉe la aero kaj devas esti entenita en argono aŭ ene de minerala oleo. Tiel kiel ĉiu alia baza metalo, ĉe akvo, ĝi dekomponas sin kun liberiĝo de hidrogeno. Ĝenerale liberiĝas fajro dum ĝia reago kun akvo. Kalio kaj ĝiaj saloj ĝenerale produktas violkolorajn flamojn, kiam bruligitaj.

 Radioaktiveco 
Kalio nature enhavas 0,012 % de la radioaktiva izotopo 40K. Ĝi do havas specifan aktivadon de 31.200 Becquerel po kilogramo. Radioaktiva 40K havas duoniĝotempon de 1,250×109 jaroj. La duoniĝotempo estas sufiĉe granda kaj tiel la izotopo okazas en naturo. 40K disfalas al stabila 40Ar (11,2%) per elektrona kapto kaj per pozitrona eligo, kaj disfalas al stabila 40Ca (88,8%) per beto-disfalo.

La disfalo de 40K al 40Ar estas bazo de kutime uzita maniero por datigo de rokoj. La kutima kalio-argona datigo dependas de supozo ke la rokoj ne enhavis argonon je la tempo de formiĝo kaj ke ĉiu aperinta pro radioaktiveca argono 40Ar ne estis ellasita. Mineraloj estas datigataj per mezuro de la koncentriteco de kalio kaj la kvanto de aperinta pro radioaktiveco 40Ar kiu estas akumulita.

 Neorganikaj saloj de kalio 

 Kalia acetato - KCH3COO
 Kalia bromido - KBr
 Kalia hipobromito - KBrO
 Kalia bromito - KBrO2
 Kalia perbromato - KBrO4
 Kalia cianido - KCN
 Kalia duhidrogena fosfito - KH2PO3
 Kalia dukromiato - K2Cr2O7
 Kalia fosfato - K3PO4
 unukalia fosfato - KH2PO4
 Kalia fosfido - K3P
 Kalia bifosfato - K2HPO4
 Kalia biftalato - KHC8H4O4
 Kalia bisulfato - KHSO4
 Kalia germaniumato - K2GeO3 kaj K4GeO4
 Kalia hidroksido - KOH
 Kalia jodido - KI
 Kalia jodito - KIO2
 Kalia hipoiodito - KIO
 Kalia hipofosfito - KH2PO2
 Kalia karbonato - K2CO3
 Kalia karbamato
 Kalia bikarbonato - KHCO3
 Kalia klorido - KCl
 Kalia hipoklorito - KClO
 Kalia klorato - KClO3
 Kalia perklorato - KClO4
 Kalia pirofosfito - K2H2P2O5
 Kalia kromiato - K2CrO4
 Kalia molibdenato - K2MoO4
 Kalia nitrato - KNO3
 Kalia oksalato - K2C2O4
 Kalia oksido - K2O
 Kalia permanganato - KMnO4
 Kalia poloniido - K2Po
 Kalia sulfato - K2SO4
 Kalia sulfido - K2S
 Kalia sulfito - K2SO3
 Magnezia amonia fosfato seshidratohava - MgNH4PO4.6H2O

 Organikaj saloj de kalio 
 Kalia guanilato
 Kalia inozinato
 Kalia kaproato
 Kalia koleato

 Aliaj kombinaĵoj 
 Kalia laŭrila-benzeno-sulfonato
 Kalia lignosulfonato
 Kalia natria tartrato

 Bildaro 

 Vidu ankaŭ 

 Izotopoj de kalio
 Kemio
 Perioda tabelo
 Listo de kemiaj elementoj laŭ nomo
 Listo de kemiaj elementoj laŭ simbolo
 Listo de kemiaj elementoj laŭ atomnumero
 Silvino
 Kalio-argona datigo


Kategorio:Kemiaj elementoj
Kategorio:Metaloj